ཁ་སང་གྲོགས་པོ་ཐ་གའི་ཟླ་བ་གྲགས་པ་ལགས་ཀྱི་ཞལ་སྒོ་ནས་ཉེ་ལམ་ཧོར་བྲག་མགོའི་ཕྱོགས་ཀྱི་གྲུ་གླིང་གཡུལ་འགྱེད་ཆེན་མོ་ཟེར་བའི་པོད་གསུམ་ཅན་གྱི་སྒྲུང་དེབ་ཅིག་དཔེ་ཁང་དུ་ཐོན་འདུག་ཚུལ་ཐོས་པ་ལྟར།དེ་རིང་སྤོས་ལྡན་བོད་ཁྲོམ་གྱི་མཆོད་རྟེན་དཀར་པོའི་དཔེ་ཁང་དུ་ཕྱིན་པ་ན།ངོ་མ་ར་ཧོར་དགེ་འདུན་དར་རྒྱས་ཞེས་པས་གཙོ་བསྒྲིགས་མཛད་པ་གསལ་བའི་གྲུ་གླིང་གཡུལ་འགྱེད་ཆེན་མོ་དེབ་སྟོད་སྨད་བར་གསུམ་ཅན་འདི་མཇལ་ཐུབ་སོང་བས་སེམས་པ་རབ་ཏུ་དགའ་བོ་བྱུང་སྟེ།མགོ་བརྗོད་མྱུར་ཀློག་བྱས་ཚེ་སྔར་ཀློག་པ་པོའི་མིག་ལམ་དུ་མ་སོན་པའི་གྲུ་གླིང་གཡུལ་འགྱེད་ཀྱི་སྒྲུང་དེབ་རྙིང་བ་ཞིག་ཡིན་པའི་གསལ་བཤད་འདུག་པས།སེམས་ལྷག་ཏུ་དགའ་ནས་མཛད་པ་པོ་སུ་ཡིན་ལ་རེ་བས་མྱུར་དུ་མཛད་བྱང་ལ་མིག་ཉུལ་བྱས་ཚེ།ཡིད་ཅུང་ཕམ་པ་ཞིག་ལ་འཇུ་མི་ཕམ་དང་ཨ་འཛོམས་དཔའ་བོ་རྡོ་རྗེ་ཚང་གི་ཐུགས་བཀོད་ལྟར་གྲུ་གླིང་འགའི་སྙིང་བཅུད་བྲིས་པ་ཞིག་ཡིན་རབས་ཙམ་མ་གཏོགས།སྒྲུང་ཆེན་སུ་ཞིག་གིས་ཕབ་འབྲི་བྱས་པ་མི་གསལ་འདུག།